วันพฤหัสบดีที่ 24 มิถุนายน 2564
“ชัยวุฒิ” สรุปผลงานปราบเฟคนิวส์-พนันออนไลน์ มิ.ย.จับแล้ว 42 ราย
“ชัยวุฒิ” สรุปผลงานปราบเฟคนิวส์-พนันออนไลน์ มิ.ย.จับแล้ว 42 ราย
“ชัยวุฒิ”รมว.ดีอีเอสประชุมบอร์ดปราบข่าวปลอมฯรับทราบผลงานมิ.ย.ดำเนินคดีมือโพสต์ข่าวปลอม28รายจับเครือข่ายพนันบอลออนไลน์14รายเตรียมหนุนคลอดกม.ลำดับรองควบคุมโลกออนไลน์ให้ทันโซเชียลยุคใหม่
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(24มิ.ย.64)ในการประชุมคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ครั้งที่3/2564ได้มีการรายงานผลการดำเนินงานของศูนย์ปราบปรามอาชญากรรมทางเทคโนโลยี(ศปอส.ตร.)และกองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)ในช่วงเดือนมิ.ย. 64 โดยในส่วนของดำเนินคดีพ.ร.บ.ว่าด้วยการกระทำความผิดเกี่ยวกับคอมพิวเตอร์ฯพบผู้กระทำความผิด28รายจากการเผยแพร่ข่าวปลอม4เรื่องได้แก่1.สำนักงานสลากกินแบ่งรัฐบาลล็อคเลขประจำงวด2.คณะแพทย์ศิริราชแนะนำ9ข้อควรปฏิบัติใหม่ในสถานการณ์โควิด-19 3.ตำรวจสภ.เมืองน่านฉีดวัคซีนซิโนแวคเพียงวันเดียวเสียชีวิตและ4.พบตำรวจสน.ทองหล่อเสียชีวิตหลังจากฉีดวัคซีนโควิด-19เข็มที่2
รวมทั้งมีการดำเนินการตักเตือนให้ผู้กระทำผิด3รายให้ลบโพสต์และแก้ไขข่าวปลอมตามพ.ร.ก.สถานการณ์ฉุกเฉินฯเรื่องพบตำรวจสน.ทองหล่อเสียชีวิตหลังจากฉีดวัคซีนโควิด-19เข็มที่2
ขณะที่การบูรณาการทำงานร่วมกันภายใต้ปฏิบัติการปราบปรามเว็บพนันบอลยูโร2020ตั้งแต่ต้นเดือนมิ.ย.ที่ผ่านมามีการดำเนินคดีเข้าจับกุมผู้ต้องหาแล้วจำนวน14รายเชื่อมโยงเว็บไซต์เปิดรับทายผลฟุตบอลยูโร2020และเว็บพนันออนไลน์เครือข่ายดังวงเงินหมุนเวียนมากกว่า200ล้านบาทต่อเดือนและตรวจยึดของกลางซึ่งรวมถึงบัญชีธนาคารที่มีเงินหมุนเวียนกว่า50ล้านบาท
นายชัยวุฒิกล่าวว่านอกจากนี้ที่ประชุมยังได้หารือถึงความคืบหน้าการเชื่อมโยงกระบวนการทำงานศูนย์ต่อต้านข่าวปลอมประเทศไทยกับศูนย์ต่อต้านข่าวปลอมประจำกระทรวงหน่วยงานต่างๆ โดยแนวทางคือจะใช้กลไกคณะกรรมการโฆษกประจำกระทรวงเพื่อประสานงานและดำเนินการตอบโต้ข่าวปลอมให้เป็นไปด้วยความรวดเร็วให้ทุกกระทรวงจัดทำกระบวนการประสานงานให้ประชาชนทั่วไปรับทราบอย่างรวดเร็วและประสานการทำงานกับศูนย์ต่อต้านข่าวปลอมอย่างใกล้ชิดและให้กระทรวงดิจิทัลฯประสานสำนักงานปลัดนายกรัฐมนตรีนำข่าวปลอมเผยแพร่ในกลไกIA/IR chatที่มีอยู่เพื่อให้กระทรวง/ส่วนราชการที่เกี่ยวข้องตอบชี้แจงภายใน24ชั่วโมง
พร้อมทั้งกำชับกระทรวง/ส่วนราชการที่ได้รับความเสียหายจากการให้ข้อมูลข่าวสารที่เป็นเท็จบิดเบือนรีบดำเนินการแจ้งความดำเนินคดีตามกฎหมายทั้งนี้ให้ตำรวจเร่งรัดดำเนินคดีกับผู้กระทำผิดโดยเร็ว
ขณะที่ด้านการแก้ไขปัญหาการใช้สื่อสังคมออนไลน์คณะอนุกรรมการเพิ่มประสิทธิภาพการบังคับใช้กฎหมายและมาตรการป้องกันและแก้ไขปัญหาเกี่ยวกับการใช้สื่อสังคมออนไลน์ได้รายงานผลการดำเนินการปิดกั้นข้อมูลที่เข้าข่ายการกระทำความผิดตามพ.ร.บ.คอมพิวเตอร์ฯในช่วงเดือนมิ.ย. 64
โดยดำเนินการขอปิดกั้นข้อมูลที่เข้าข่ายการกระทำความผิดตามพ.ร.บ.คอมพิวเตอร์ฯศาลมีคำสั่งให้ระงับแล้วจำนวน12คำสั่งรวม164ยูอาร์แอลและมีคำร้องที่อยู่ระหว่างกระบวนการพิจารณาของศาล6คำร้องรวม100ยูอาร์แอล
ทั้งนี้กระทรวงดิจิทัลฯได้มีหนังสือแจ้งเตือนผู้ให้บริการอินเทอร์เน็ต(ไอเอสพี)และบริษัทเฟซบุ๊ก(ประเทศไทย)จำกัดให้ดำเนินการระงับข้อมูลที่ผิดกฎหมายตามคำสั่งศาลข้างต้นแล้วเมื่อวันที่2มิ.ย.ที่ผ่านมาโดยล่าสุดดำเนินการปิดกั้นหรือลบข้อมูลให้แล้วจำนวน3คำสั่งศาลรวม54ยูอาร์แอลปิดแล้ว19ยูอาร์แอลคงเหลือเข้าถึงข้อมูลได้อยู่35ยูอาร์แอลและยังไม่มีการปิดกั้นอีก8บัญชีซึ่งกระทรวงฯจะดำเนินการตามขั้นตอนทางกฎหมายอย่างเข้มงวดต่อไป
นายชัยวุฒิกล่าวว่าที่ประชุมยังได้มีการติดตามความคืบหน้าเกี่ยวกับการดำเนินงานด้านการปรับปรุงกฎหมายลำดับรองตามพ.ร.บ.ว่าด้วยการกระทำความผิดเกี่ยวกับคอมพิวเตอร์เพื่อปรับปรุงประกาศกระทรวงฯตามพ.ร.บ.คอมพิวเตอร์ฯที่ใช้บังคับมานานเพื่อให้ทันสมัยสอดคล้องกับแนวปฏิบัติที่เป็นสากลและสามารถพิสูจน์และยืนยันตัวตนของผู้ใช้งานทั้งในโซเชียลมีเดียและดิจิทัลแพลตฟอร์มต่างๆ
**********